Okresná prokuratúra Prešov 
Masarykova 16, 080 97 Prešov 	

Sp. zn. : 3 Pv 529/12/7707	Prešov, 29.7.2013
EEČ : 2-58-306-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Prešov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
v období  od mesiaca  január roku    2012  doposiaľ ako  prirodzený  otec XXXXX, nar. XXXXX v Prešove a inde, z nedbanlivosti neprispieval  na jeho výživu napriek tomu, že  mu táto povinnosť  vyplýva zo Zákona o rodine č. 36/2005 Z. z.  a uznesením Okresného súdu XXXXX sp. zn. 20C 102/2008 zo dňa 24.01.2012, vykonateľným dňa 16.03.2012, bol zaviazaný platiť výživné vo výške 170,- EUR mesačne, vždy do 15. dňa v mesiaci, počnúc dňom   doručenia uznesenia, synovi XXXXX, čím mu za uvedené obdobie  vznikol dlh na výživnom  voči  XXXXX vo výške najmenej 194,72 EUR

lebo zanikla trestnosť činu

Odôvodnenie:
	Uznesením  policajta Obvodného oddelenia  PZ XXXXX - Juh  ČVS: ORP-971/JU-PO-2012 zo dňa 27.06.2012 bolo podľa § 199 ods. 1 Trestného poriadku začaté  trestné stíhanie a uznesením  dňa 28.03.2013 bolo podľa § 206 ods. 1  Trestného poriadku  vznesené obvinenie  XXXXX, PhD.  pre prečin  zanedbania povinnej výživy podľa § 207 ods. 1 Trestného  zákona na tom skutkovom  základe, ako je to uvedené vo výrokovej časti tohto uznesenia. 

           	Po vykonaní  vyšetrovania poverený príslušník PZ  predložil na  tunajšiu prokuratúru dňa 19.07.2013 vyšetrovací spis s návrhom na zastavenie trestného stíhania. 

           Preskúmaním predloženého vyšetrovacieho spisu som zistila, že  návrh policajta je  opodstatnený. 

         V priebehu  skráteného  vyšetrovania  bol vypočutý  obvinený XXXXX, PhD,  ktorý uviedol, že platil výživné na svojho syna v rôznych sumách a spolupracoval s policajtom.  Dostal sa do veľmi zlej finančnej situácie a nebol finančne schopný túto sumu uhrádzať,  až napokon sa celá situácia vyvinula tak, že  bol nútený zaregistrovať sa na úrade práce ako uchádzať o zamestnanie.  Zároveň požiadal súd o zrušenie platenia výživného na dospelého XXXXX.  Nakoľko nemá iný príjem, poberá len príspevok  v nezamestnanosti vo výške 161,-  EUR.  Obvinený predložil  doklady o dodatočnom vyplatení výživného, vrátane výživného za mesiac júl 2013.

         	V prípravnom konaní bola vypočutá  svedkyňa - poškodená XXXXX, splnomocnená svojím synom   XXXXX  na zastupovanie  pred orgánmi činnými v trestnom konaní vo veci  neplatenia výživného   zo strany jeho otca XXXXX, PhD.. Vo svojej výpovedi uviedla, že uznesením Okresného súdu v Prešove  č. k. 20C 102/2008-618 bolo rozhodnuté, že otec XXXXX na syna XXXXX, nar. XXXXX má prispievať na výživu sumou  vo výške 170,- EUR mesačne vždy do 15. dňa,   toho ktorého mesiaca,  počnúc dňom  doručenia uznesenia  (20C 102/2008-618). Túto  sumu mal platiť od marca 2012. Svoju vyživovaciu povinnosť  si ale neplnil  od mesiaca január r. 2012,  na základe rozhodnutia  Okresného súdu XXXXX vo výške 25,36 EUR mesačne. Od   mesiaca januára  do decembra roku  2012  jej zaslal čiastku  1.376,72 EUR.  Za uvedené obdobie jej  bol  dlžný na výživnom sumu vo výške 194,72 EUR.  V roku 2013 obvinený  výživné platil riadne do mesiaca marec.  

	         Na základe vypracovaného  výpočtu dlžného výživného boli obvineným  predložené potvrdenia o zaplatení  dlžného  výživného vo výške  604,72 EUR v mesiaci júl 2013 a  potvrdenie o zaplatení  výživného za mesiac júl  roku 2013 vo výške 170,-  EUR. Svedkyňa - poškodená  XXXXX potvrdila  prevzatie sumy, pričom uviedla, že obvinený XXXXX,   ku dňu 17.07.2013 nemá  dlh na výživnom.  Dodatočne  splnil svoju vyživovaciu povinnosť.   

Prečinu zanedbania povinnej výživy podľa  § 207 ods. 1  Trestného zákona sa dopustí ten, kto najmenej tri mesiace v období dvoch rokov neplní čo aj z nedbanlivosti zákonnú povinnosť vyživovať iného.

	Podľa § 86 písm. a) Trestného zákona trestnosť trestného činu zaniká, ak ide o trestný čin zanedbania povinnej výživy podľa § 207 Trestného zákona a trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.  

	Vzhľadom na vyššie uvedené skutočnosti považujem za preukázané, že obvinený XXXXX, splatením celého riadneho výživného  poškodenej XXXXX si dodatočne splnil svoju vyživovaciu povinnosť a keďže jeho konanie nemalo trvalo nepriaznivé následky, trestnosť činu zanikla.  Preto bolo potrebné trestné stíhanie podľa § 215 ods. 1 písm. h) Trestného poriadku   zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Kenderešová
prokurátorka